Keskustelu:Vaasanpuistikko (Helsinki)

message: Tunnetaan myös nimillä Ikuisen Vapun tori sekä Piritori.

message: Vaasanpuistikko on ilmeisesti myös yksi Vaasan pääkaduista ja luultavasti merkittävämpi tämännimisistä maantieteellisistä kohteista, eli tämän pitäisi silloin periaatteessa olla nimellä Vaasanpuistikko (Helsinki). Artikkelin nimenä voi minun puolestani olla paikan virallinen nimi, mutta nimen Vaasanaukio vaihtaminen kaikissa muissakin artikkeleissa Vaasanpuistikoksi oli mielestäni vähän liioittelua, koska paikkaa taidetaan kutsua tiedotusvälineitä myöten nimenomaan Vaasanaukioksi. Luulisin, että virallista nimeä harva helsinkiläinen edes tunnistaa tai osaa yhdistää tähän paikkaan. --Risukarhi (keskustelu) 22. kesäkuuta 2014 kello 22.17 (EEST)
replies: text: Ei ole kovinkaan pitkää aikaa siitä, kun artikkeli Varsapuisto nimettiin uudelleen Varsapuistikoksi, joka on sen pläntin oikea nimi. En keksi yhtään syytä, miksi sitä ei olisi voinut siirtää oikealle nimelleen. - Mitä tulee artikkelin nimeen, niin kun/jos joskus Vaasan Vaasanpuistikosta tulee artikkeli, niin vaihtoehtoja on useita: tämä artikkeli nimetään uudelleen, siitä artikelista tulee Vaasanpuistikko (Vaasa) tai tehdään tästä täsmennyssivu artikkeleihin Vaasanpuistikko (Vaasa) ja Vaasanpuistikko (Helsinki). Nimeämiskäytännön mukaan nyt ei ole aihetta tarkenteelle, kun ei ole kuin yksi saman niminen artikkeli. - Helsingin opaskartasta, jota tämäkin helsinkiläinen käyttää ahkerasti, ei juuri löydy tukea nimelle Vaasanaukio. -Htm (keskustelu) 23. kesäkuuta 2014 kello 05.47 (EEST)
replies: text: :En arvostellut artikkelin nimen vaihtamista, vaan sitä että kävit muuttamassa nimen kaikissa muissakin artikkeleissa, joissa paikasta puhutaan (ironista kyllä se on nyt vähän käytetyssä virallisessa muodossa jopa artikkelissa Sörnäisten kurvi, jonka nimi itsessäänkin on vain puhekielinen nimitys eikä taatusti perustu mihinkään karttaan). Itse olisin jättänyt nimen muissa artikkeleissa koskemattomaksi ja siirtänyt ainoastaan tämän. --Risukarhi (keskustelu) 23. kesäkuuta 2014 kello 13.12 (EEST)

text: :Sinänsä muuten kiinnostavaa, miksi helsinkiläiset eivät juurikaan tunne tai käytä kartasta löytyvää virallista nimeä. Johtuu todennäköisesti siitä, että aukio on niin pieni, ettei painettuihin karttoihin mahdu mitään nimeä (ja paikka muistuttaa enemmän aukiota kuin puistoa). Tein huvikseni Hesarin ja Ylen juttuarkistoihin haun kummallakin nimellä ja eri taivutusmuodoilla. Paikkaan viittaavissa jutuissa käytettiin molempia nimiä, mutta selvästi yleisemmin Vaasanaukiota. Vaasanpuistikko-nimi tuotti myös Vaasaan liittyviä osumia (Hesarilla tosin vähemmistön, mutta se tietysti johtuu lehden Helsinki-painotuksesta). Valtuutettu Helistö on näemmä perustellut muutaman vuoden takaista uudelleennimeämisehdotustaan sillä, että kansalaiset eivät tunne virallista nimeä  (harmi ettei tuo Ilkka Taipaleen ehdotus toteutunut). --Risukarhi (keskustelu) 23. kesäkuuta 2014 kello 13.50 (EEST)
replies: text: ::Olen muistaakseni muuttanut wikilinkityksen suoraksi kaikkiin niihin artikkeleihin, jotka olen siirtänyt toiselle nimelle. En käsitä miksi wl:n pitäisi mennä uo:n kautta. Niin että sen puolesta tässä ei ole mitään poikkeuksellista. -Htm (keskustelu) 23. kesäkuuta 2014 kello 17.41 (EEST)
replies: text: :::Mielestäni kohteisiin kannattaa viitata artikkeleissa tunnistettavilla nimillä. Kaikki on tietysti tapauskohtaista, mutta tässä nimenomaisessa tapauksessa ei mielestäni ollut mielekästä vaihtaa kaikissa artikkeleissa yleisesti käytössä olevaa nimitystä sellaiseen, josta ihmiset eivät edes tajua sen viittaavan samaan paikkaan. Noihin pitäisi melkein käydä lisäämässä selitykset "Vaasanpuistikko (tunnettu myös Vaasanaukiona)". Varsapuisto vs. -puistikko on vähän erilainen tapaus, koska ihmiset eivät luultavasti edes kiinnitä huomiota eroon eikä toinen nimi siksi aiheuta hämmennystä. Jos haluat tehdä ylimääräistä työtä oikomalla wikilinkkejä silloinkin kun ne joka tapauksessa johtavat oikeaan artikkeliin, niin senkun teet, mutta uudelleenohjauksien käytön pitämistä jotenkin ei-toivottavana en ymmärrä. Yksi niiden hyödyistä on juuri siinä, että niiden ansiosta on mahdollista seurata, millä nimellä johonkin aiheeseen koetaan luontevimmaksi viitata. Toinen seikka on se, että jos tämä artikkeli tullaan myöhemmin siirtämään esimerkiksi täsmenteelliselle nimelle (mihin saattaa syntyä tarve), niin linkkien korjaamisessa olisi ollut paljon pienempi vaiva, jos ne kaikki olisivat osoittaneet ohjaukseen. Ja jos nyt kuitekin haluaa välttää ohjauksien käyttöä, niin aina voi tietysti myös linkittää tyyliin Vaasanaukio. --Risukarhi (keskustelu) 24. kesäkuuta 2014 kello 12.22 (EEST)

text: :::Yhtä kaikki, en nyt ryhdy muuttamaan noita takaisinkaan, koska eiväthän ne tietysti väärinkään ole. Halusin vaan vastaisen varalle huomauttaa, että pidän tällaista menettelytapaa harkitsemattomana. Pitänee toivoa että tässä tapauksessa artikkelin nimen vaihtaminen Wikipediassa saa ihmiset käyttämään virallista nimeä, jolloin Wikipedia korjaa todellisuudessa olevan virheen ja ongelma poistuu. Ei olisi tavatonta. --Risukarhi (keskustelu) 24. kesäkuuta 2014 kello 12.22 (EEST)
thread_title:  Artikkelin uudelleennimeämisestä